 Dhinaca kalena, Cabdulaahi Axmed Daamur oo ka mid ah hoggaanka sare Xisbiga Mucaaridka ah ee Waddani, ayaa Sabtidii sheegay in guddidan xukuumaddu u saartay sicir-bararka looga gol leeyahay in shirkado gaar ah culays lagu saaro, waxaannu yidhi; Arrinta ugu muhiimsan ee dalka Somaliland imika taallaa, waa arrinta Sicir-bararka oo ah runtii culays haysta bulshadan, Xukuumaddana laga warsugayo sida ay ka yeesho, inkasta oo ay guddi dirtay oo guddida saluug laga muujiyey, xogo aanu helayno ayaa sheegaya guddidaasi inay durba u qaaday tallaabada xaggii aan saxda ahayn, macnaha waa xagii ay xukuumaddii hore ku fashilantay,ayuu yidhi masuulkaas u hadlay xisbiga WADDANI. 